ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
എൻ. എസ്. ഒ ഈ മാസം എറണാകുളം ജില്ലയിൽ സർവ്വേ നടത്തുന്നു
കേന്ദ്ര സ്റ്റാറ്റിസ്റ്റിക്സ് & പ്രോഗ്രാം ഇംപ്ലിമെന്റേഷൻ മന്ത്രാലയത്തിന് കീഴിലുള്ള ദേശീയ സ്റ്റാറ്റിസ്റ്റിക്കൽ ഓഫീസ് ,, ഫീൽഡ് ഓപ്പറേഷൻസ് ഡിവിഷൻ  ഫെബ്രുവരി മാസത്തിൽ എറണാകുളം ജില്ലയിൽ സർവ്വേ നടത്തുന്നു. കോവിഡ് -19 പ്രോട്ടോക്കോൾ പാലിച്ചുകൊണ്ട് സംസ്ഥാന ഗവണ്മെന്റ് പ്രഖ്യാപിച്ച സുരക്ഷിത മേഖലകളിലാണ് ഫീൽഡ് സർവേകൾ നടത്തുന്നത് . എൻ. എസ്.ഒ. ഇപ്പോൾ നടത്തുന്ന പ്രധാന സർവ്വേകൾ ആനുകാലിക ലേബർ ഫോഴ്സ് സർവ്വേ , അസംഘടിത മേഖലയിൽ കാർഷികേതര സംഭരങ്ങളുടെ വാർഷിക സർവ്വേ , അർബൻ ഫ്രെയിം സർവ്വേ  എന്നിവയാണ്.
സർവ്വേകൾക്ക് വസ്തു നിഷ്ഠമായ വിവരങ്ങളും മികച്ച സഹകരണവും പൊതുജനങ്ങളും വ്യാപാര വ്യവസായ സ്ഥാപനങ്ങളും നൽകണമെന്ന് തിരുവനന്തപുരം എൻ. എസ്. ഒ റീജിയണൽ ഓഫീസ് അഭ്യർത്ഥിച്ചു .
NS
വാണിജ്യ വ്യവസായ മന്ത്രാലയം
ജില്ലകളുടെ വളര്ച്ചാ നിരക്ക് വര്ദ്ധിപ്പിക്കാന് പ്രത്യേക കര്മ്മ പദ്ധതി
രാജ്യത്തിന്റെ സാമ്പത്തിക വളര്ച്ചയില് ജില്ലകള്ക്കുള്ള പങ്ക് ചര്ച്ച ചെയ്യുന്നതിനും ഇതിനാവശ്യമായ കര്മ്മ പദ്ധതി തയാറാക്കുന്നതിനുമായി വിവിധ വകുപ്പുകളില് നിന്നുള്ള പ്രതിനിധികള് ഉള്പ്പെടുന്ന യോഗം ന്യൂഡല്ഹിയില് ചേര്ന്നു. കേന്ദ്ര വാണിജ്യ, വ്യവസായ, വ്യോമയാന വകുപ്പു മന്ത്രി ശ്രീ. സുരേഷ് പ്രഭു അധ്യക്ഷത വഹിച്ചു. സാമ്പത്തിക പ്രവര്ത്തനങ്ങള്ക്ക് ഉത്തേജനം നല്കി ജില്ലാ തലങ്ങളില് വളര്ച്ചാ നിരക്കില് 3 മുതല് 4 വരെ ശതമാനത്തിന്റെ വര്ദ്ധന കൈവരിക്കാനുള്ള പദ്ധതിക്ക് രൂപം നല്കാനാണ് യോഗം ചേര്ന്നത്. ഇതു വഴി ഇന്ത്യയെ 5 ട്രില്യണ് ഡോളറിന്റെ സമ്പദ് വ്യവസ്ഥയാക്കാനാണ് ലക്ഷ്യമിടുന്നത്.
വളര്ച്ച മുന്നോട്ടു കൊണ്ടു പോകണമങ്കില് താഴേത്തട്ടില് നിന്ന് മുകളിലേക്കുള്ള സമീപനമാണ് ആവശ്യമെന്ന് ശ്രീ. സുരേഷ് പ്രഭു പറഞ്ഞു. ജില്ലകളെ പദ്ധതികള് ആസൂത്രണം ചെയ്യുന്നതിന്റെയും നടപ്പാക്കലിന്റേയും യൂണിറ്റുകളായി കണക്കാക്കണമെന്ന് അദ്ദേഹം ആവശ്യപ്പെട്ടു. ആദ്യ ഘട്ടത്തില് സിന്ധുദുര്ഗ്ഗ്, രത്നഗിരി, വാരാണസി, വിശാഖപട്ടണം എന്നീ ജില്ലകളില് ഈ പദ്ധതി പരീക്ഷണാടിസ്ഥാനത്തില് നടപ്പിലാക്കും. ജില്ലകളുടെ ശേഷിയും, പ്രാദേശികമായ വിഭവലഭ്യതയും തിരിച്ചറിഞ്ഞ് വിശദമായ രൂപരേഖ തയാറാക്കും. പൊതു, സ്വകാര്യ സംരംഭങ്ങള് ഏകോപിപ്പിക്കാനും നിരീക്ഷിക്കാനും മാര്ഗനിര്ദ്ദേശം നല്കാനുമുള്ള സംവിധാനങ്ങളൊരുക്കും.
കേന്ദ്ര വാണിജ്യ വ്യവസായ, കൃഷി, കര്ഷക ക്ഷേമ, സൂക്ഷ്മ, ചെറുകിട, ഇടത്തരം സംരംഭങ്ങള്, നൈപുണ്യ വികസനവും സംരംഭകത്വവും, സ്ഥിതി വിവരക്കണക്കുകളും പദ്ധതി നടപ്പിലാക്കലും എന്നീ മന്ത്രാലങ്ങളില് നിന്നുള്ള പ്രതിനിധികള്ക്ക് പുറമേ, നിതി ആയോഗ്, സാമ്പത്തികകാര്യ വകുപ്പ്, മഹാരാഷ്ട്ര, ഹിമാചല് പ്രദേശ്, അസം, ആന്ധ്രാ പ്രദേശ്, ഉത്തര് പ്രദേശ് എന്നീ സംസ്ഥാനങ്ങളില് നിന്നുമുള്ള പ്രതിനിധികളും യോഗത്തില് പങ്കെടുത്തു.
AM MRD –272
രാഷ്ട്രപതിയുടെ കാര്യാലയം
രാഷ്ട്രപതി ഭൂമി സമ്മാൻ 2023 വിതരണം ചെയ്തു
ന്യൂ ഡൽഹി: ജൂലൈ 18, 2023
കേന്ദ്ര ഗ്രാമവികസന മന്ത്രാലയം ഇന്ന്  ന്യൂഡൽഹിയിൽ സംഘടിപ്പിച്ച ചടങ്ങിൽ രാഷ്ട്രപതി ശ്രീമതി ദ്രൗപദി മുർമു "ഭൂമി സമ്മാൻ " 2023 വിതരണം ചെയ്തു. ഭൂമി രേഖകളുടെ ഡിജിറ്റൽ നവീകരണ പദ്ധതിയുടെ  പ്രധാന ഘടകങ്ങൾ പൂർത്തീകരിക്കുന്നതിൽ മികവ് പുലർത്തിയ സംസ്ഥാനങ്ങളിലെ സെക്രട്ടറിമാരും ജില്ലാ കളക്ടർമാരും ഉദ്യോഗസ്ഥ സംഘവും അവാർഡുകൾ ഏറ്റുവാങ്ങി.
ഭൂരിഭാഗം ഗ്രാമീണരും ഉപജീവനമാർഗത്തിന് ഭൂവിഭവങ്ങളെ ആശ്രയിക്കുന്നതിനാൽ ഗ്രാമീണ മേഖലകളുടെ വികസനത്തിന് ഭൂരേഖകളുടെ നവീകരണം അടിസ്ഥാന ആവശ്യമാണെന്ന് ചടങ്ങിൽ സംസാരിച്ച രാഷ്ട്രപതി പറഞ്ഞു. സമഗ്രമായ ഒരു സംയോജിത ഭൂമി പരിപാലന സംവിധാനം വളരെ പ്രധാനമാണ്.
ഡിജിറ്റൈസേഷൻ സുതാര്യത വർദ്ധിപ്പിക്കുമെന്ന് രാഷ്ട്രപതി പറഞ്ഞു. ഭൂരേഖകൾ ഡിജിറ്റലാക്കുന്നതും വിവിധ ഗവൺമെന്റ് വകുപ്പുകളുമായി അവ ബന്ധിപ്പിക്കുന്നതും ക്ഷേമപദ്ധതികൾ കൃത്യമായി നടപ്പാക്കാൻ സഹായിക്കും. ദുരന്തങ്ങൾ മൂലം രേഖകൾ നഷ്ടപ്പെടുന്ന സാഹചര്യത്തിലും ഇത് വലിയ സഹായമാകും.
ഡിജിറ്റൽ ഇന്ത്യ ലാൻഡ് ഇൻഫർമേഷൻ മാനേജ്മന്റ് സംവിധാനത്തിന് കീഴിൽ ഒരു പ്രത്യേക ലാൻഡ് പാഴ്സൽ ഐഡന്റിഫിക്കേഷൻ നമ്പർ നൽകുന്നതിൽ രാഷ്ട്രപതി സന്തുഷ്ടി പ്രകടിപ്പിച്ചു. ഈ നമ്പർ, പുതിയ ക്ഷേമപദ്ധതികൾ രൂപീകരിക്കുന്നതിനും നടപ്പിലാക്കുന്നതിനും ഭൂമിയുടെ ശരിയായ ഉപയോഗത്തിനും സഹായിക്കുമെന്ന് അവർ പറഞ്ഞു. ഭൂരേഖകളും രജിസ്ട്രേഷൻ ഡാറ്റാ ബേസും ഇ-കോടതികളുമായി ബന്ധിപ്പിക്കുന്നത് നിരവധി പ്രയോജനങ്ങൾ സൃഷ്ടിക്കും. ഡിജിറ്റൈസേഷനിലൂടെ ലഭിക്കുന്ന സുതാര്യത ഭൂമിയുമായി ബന്ധപ്പെട്ട നിയമവിരുദ്ധമായ പ്രവർത്തനങ്ങൾ തടയും. ഭൂമിയുടെ ഉടമസ്ഥാവകാശവും ഉപയോഗവുമായി ബന്ധപ്പെട്ട തർക്കങ്ങൾ പരിഹരിക്കാൻ ഭൂമിയുമായി ബന്ധപ്പെട്ട വിവരങ്ങൾ ഈ പദ്ധതിയിലൂടെ സൗജന്യമായും സൗകര്യപ്രദമായും ലഭിക്കുമെന്ന് രാഷ്ട്രപതി പറഞ്ഞു.
(Visitor Counter : 66
പ്രത്യേക സേവനങ്ങളും ഫീച്ചറുകളും
ന്യൂ ഡൽഹിയിൽ നടക്കുന്ന ഈ വർഷത്തെ സ്വാതന്ത്ര്യദിനാഘോഷത്തിൽ പങ്കെടുക്കാൻ വിവിധ മേഖലകളിൽ നിന്നുള്ള പ്രത്യേക അതിഥികളെ ക്ഷണിച്ചു
ഗ്രാമങ്ങളിലെ സർപഞ്ചുമാർ, അധ്യാപകർ, നഴ്സുമാർ, കർഷകർ, മത്സ്യത്തൊഴിലാളികൾ, മുൻനിര പദ്ധതികളുടെ ഗുണഭോക്താക്കൾ എന്നിവർ ഇതിൽ ഉൾപ്പെടുന്നു
കേരളത്തിൽ നിന്നുള്ള ശ്രീമതി ജെയ്നസ് ജേക്കബ് എന്ന ടീച്ചർ പ്രത്യേക ക്ഷണിതാക്കളിൽ ഉൾപ്പെടുന്നു; അഭിമാനകരമായ നിമിഷം എന്ന് ശ്രീമതി ജെയ്നസ് ജേക്കബ്
കൊച്ചി: ഓഗസ്റ്റ് 14, 2023
2023 ഓഗസ്റ്റ് 15 ന് ഡൽഹിയിലെ ചരിത്ര പ്രസിദ്ധമായ ചെങ്കോട്ടയിൽ നടക്കുന്ന സ്വാതന്ത്ര്യ ദിനാഘോഷങ്ങളിൽ, തൃശ്ശൂർ പുറനാട്ടുകരയിലെ കേന്ദ്രീയ വിദ്യാലയത്തിലെ പ്രൈമറി സ്കൂൾ അധ്യാപികയായ ശ്രീമതി ജെയ്നസ് ജേക്കബ് പങ്കെടുക്കും. ചരിത പ്രസിദ്ധമായ സ്മാരകത്തിന്റെ കൊത്തളത്തിൽ നിന്ന് പ്രധാനമന്ത്രി ശ്രീ നരേന്ദ്ര മോദി രാജ്യത്തെ അഭിസംബോധന ചെയ്യുന്നതിന് സാക്ഷിയാവാൻ 1,800 ഓളം പേര് പ്രത്യേക അതിഥികളായി ക്ഷണിക്കപ്പെട്ടിട്ടുണ്ട്. ഇന്ത്യയിലുടനീളമുള്ള ജീവിതത്തിന്റെ എല്ലാ തുറകളിലുമുള്ള ആളുകളെ ക്ഷണിക്കാനും ആഘോഷങ്ങളുടെ ഭാഗമാക്കാനും സർക്കാർ മുൻകൈയെടുത്തത് 'ജൻ ഭാഗിദാരി' എന്ന കാഴ്ചപ്പാടിന് അനുസൃതമായിട്ടാണ്.
ഡൽഹിയിൽ നടക്കുന്ന ഇന്ത്യയുടെ സ്വതന്ത്ര ദിനാചരണത്തിന് സാക്ഷ്യം വഹിക്കാനുള്ള അപൂർവ അവസരമാണ് കൈവന്നതെന്ന് ശ്രീമതി ജെയ്നസ് ജേക്കബ് അഭിപ്രായപ്പെട്ടു. അധ്യാപർകർക്കുള്ള 2022 ലെ ദേശിയ അവാർഡ് ലഭിച്ച ശ്രീമതി ജേക്കബ്, ഇത്തരം ഒരു സംരംഭം തന്നെപ്പോലുള്ള സാധാരണക്കാർക്ക് ഒരു അസുലഭ നിമിഷമാണെന്ന് പറഞ്ഞു. ഇതാദ്യമായാണ് പ്രധാനമന്ത്രിയുടെ ചെങ്കോട്ട പ്രസംഗം നേരിട്ട് കേൾക്കാൻ പോകുന്നത്. തന്റെ കുടുംബവും,സുഹൃത്തുക്കളും, വിദ്യാർത്ഥികളും വളരെ ആവേശത്തിലാണെന്ന് അവർ പറഞ്ഞു.
ടീച്ചർക്ക് ഇത്തരമൊരു അവസരം ലഭിച്ചത് സ്കൂളിനുള്ള അംഗീകാരമായാണ് കാണുന്നതെന്നും അതിനാൽ തന്റെ സന്തോഷം അറിയിക്കുന്നുവെന്നും സ്കൂൾ പ്രിൻസിപ്പൽ ശ്രീ സുധാകരൻ പി വി പറഞ്ഞു.
ദേശീയ സുരക്ഷാ കൗൺസിൽ സെക്രട്ടേറിയറ്റ്
തീവ്രവാദ കേസുകളുടെ അന്വേഷണങ്ങളെക്കുറിച്ച് കൊളംബോ സെക്യൂരിറ്റി കോൺക്ലേവ് വെർച്വൽ കോൺഫറൻസ് നടത്തി
ന്യൂ ഡൽഹി :ഏപ്രിൽ ,19 , 2022
തീവ്രവാദ കേസുകളുടെ അന്വേഷണത്തിലെ അനുഭവങ്ങൾ പങ്കുവയ്ക്കുന്ന കൊളംബോ സെക്യൂരിറ്റി കോൺക്ലേവ് വെർച്വൽ കോൺഫറൻസ് 2022 ഏപ്രിൽ 19-ന് എൻ ഐ എ സംഘടിപ്പിച്ചു.ഇന്ത്യ, മാലിദ്വീപ്, മൗറീഷ്യസ്, ശ്രീലങ്ക, ബംഗ്ലാദേശ് എന്നിവിടങ്ങളിൽ നിന്നുള്ള പാനലിസ്റ്റുകളും പങ്കാളികളും ഈ വെർച്വൽ കോൺഫറൻസിൽ പങ്കെടുത്തു.
2022 മാർച്ച് 9-10 തീയതികളിൽ മാലിദ്വീപിൽ നടന്ന അഞ്ചാമത് NSA ലെവൽ മീറ്റിംഗിൽ അംഗരാജ്യങ്ങൾ അംഗീകരിച്ച 2022-23 ലെ സഹകരണത്തിനും പ്രവർത്തനങ്ങൾക്കുമുള്ള കൊളംബോ സെക്യൂരിറ്റി കോൺക്ലേവിന്റെ റോഡ്മാപ്പിൽ പറയുന്ന പ്രവർത്തനങ്ങളിലൊന്നാണ് കോൺഫറൻസ്.
പങ്കെടുത്തവർ അതത് രാജ്യങ്ങളിലെ തീവ്രവാദവുമായി ബന്ധപ്പെട്ട വിവിധ വെല്ലുവിളികൾ ചർച്ച ചെയ്യുകയും തീവ്രവാദ കേസുകൾ വിചാരണ ചെയ്യുന്നതിനും വിദേശ പോരാളികളെ നേരിടാനുള്ള തന്ത്രങ്ങൾ, ഇന്റർനെറ്റ്, സോഷ്യൽ മീഡിയ എന്നിവയുടെ ദുരുപയോഗം തടയുന്നതിനുമുള്ള അനുഭവങ്ങൾ എന്നിവയും പങ്കുവെച്ചു. കൊളംബോ സെക്യൂരിറ്റി കോൺക്ലേവിലെ അംഗരാജ്യങ്ങളും നിരീക്ഷക രാജ്യങ്ങളും തമ്മിലുള്ള അടുത്ത സഹകരണത്തിന്റെയും ഏകോപനത്തിന്റെയും , തീവ്രവാദം, റാഡിക്കലൈസേഷൻ എന്നിവയുമായി ബന്ധപ്പെട്ട കേസുകളുടെ ഫലപ്രദമായ അന്വേഷണത്തിന്റെയും ആവശ്യകതയെക്കുറിച്ചുംവിദഗ്ധർ ഊന്നിപ്പറഞ്ഞു. .
(Visitor Counter : 104
ഉരുക്ക് മന്ത്രാലയം
ഇന്ത്യയുടെ ധാതു, ലോഹ മേഖലയില് നിക്ഷേപം നടത്താന് ആഹ്വാനം
ഇന്ത്യയുടെ ധാതു, ലോഹ മേഖലയില് നിക്ഷേപം നടത്താന് കേന്ദ്ര ഉരുക്ക് മന്ത്രി ചൗധരി ബീരേന്ദര് സിങ്ങ് രാജ്യാന്തര നിക്ഷേപകരോടും സാങ്കേതിക രംഗത്തെ വമ്പന്മാരോടും ആഹ്വാനം ചെയ്തു. ന്യൂഡല്ഹിയില് നടക്കുന്ന മിനറല്സ് ആന്ഡ് മെറ്റല്സ് രാജ്യാന്തര സമ്മേളനത്തില് പങ്കെടുക്കുകയായിരുന്നു അദ്ദേഹം. കേന്ദ്ര ഉരുക്ക് മന്ത്രാലയ സെക്രട്ടറി ശ്രീ ബിനോയ് കുമാര് അധ്യക്ഷത വഹിച്ചു. 2030 ഓടെ 300 മില്യണ് ടണ് ഉരുക്ക് ഉത്പാദിപ്പിക്കുകയാണ് 2017ലെ ദേശീയ ഉരുക്ക് നയം ലക്ഷ്യമിടുന്നതെന്നും അദ്ദേഹം പറഞ്ഞു. കേന്ദ്ര ഉരുക്ക്, ഖനി, വിദേശകാര്യ മന്ത്രാലയങ്ങളുടെ പിന്തുണയോടെ ദേശീയ ധാതു വികസന കോര്പ്പറേഷനാണ് സമ്മേളനം സംഘടിപ്പിക്കുന്നത്.
(IE/BSN
പ്രധാനമന്ത്രിയുടെ ഓഫീസ്
പൂനെയിൽ നിന്നുള്ള പാർലമെന്റ് അംഗം ഗിരീഷ് ബാപട്ടിന്റെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
പൂനെയിൽ നിന്നുള്ള പാർലമെന്റ് അംഗം ശ്രീ ഗിരീഷ് ബാപ്പട്ടിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
“ശ്രീ ഗിരീഷ് ബാപത് ജി സമൂഹത്തെ ഉത്സാഹത്തോടെ സേവിച്ച എളിമയും കഠിനാധ്വാനിയുമായ നേതാവായിരുന്നു. മഹാരാഷ്ട്രയുടെ വികസനത്തിനായി അദ്ദേഹം വളരെയധികം പ്രവർത്തിച്ചു. അദ്ദേഹത്തിന്റെ വിയോഗം ദുഖകരമാണ്. അദ്ദേഹത്തിന്റെ കുടുംബാംഗങ്ങളോടും അനുഭാവികളോടും അനുശോചനം രേഖപ്പെടുത്തുന്നു. ഓം ശാന്തി"
മഹാരാഷ്ട്രയിൽ ബിജെപിയെ കെട്ടിപ്പടുക്കുന്നതിലും ശക്തിപ്പെടുത്തുന്നതിലും ശ്രീ ഗിരീഷ് ബാപത് ജി പ്രധാന പങ്കുവഹിച്ചു. ജനക്ഷേമ പ്രശ്നങ്ങൾ ഉന്നയിച്ച് സമീപിക്കാവുന്ന എംഎൽഎയായിരുന്നു അദ്ദേഹം. കാര്യക്ഷമമായ മന്ത്രി എന്ന നിലയിലും പിന്നീട് പൂനെയുടെ എംപിയായും അദ്ദേഹം വ്യക്തിമുദ്ര പതിപ്പിച്ചു. അദ്ദേഹത്തിന്റെ നല്ല പ്രവൃത്തി നിരവധി ആളുകളെ പ്രചോദിപ്പിക്കും. ”
Shri Girish Bapat Ji was a humble and hardworking leader who served society diligently. He worked extensively for the development of Maharashtra and was particularly passionate about Pune's growth. His passing away is saddening. Condolences to his family and supporters. Om Shanti pic.twitter.com/17M0XpcwpF
— Narendra Modi  March 29, 2023
പ്രധാനമന്ത്രിയുടെ ഓഫീസ്
നുമാലിഗഡ് റിഫൈനറി വിപുലീകരണ പദ്ധതിയുടെ ആദ്യ ഓവർ ഡൈമൻഷണൽ കാർഗോയിലും ഓവർ വെയ്റ്റ് കാർഗോയിലും പ്രധാനമന്ത്രി സന്തോഷം പ്രകടിപ്പിച്ചു
ഇന്തോ ബംഗ്ലാദേശ് പ്രോട്ടോക്കോൾ റൂട്ട് വഴി പാണ്ഡു മൾട്ടിമോഡൽ തുറമുഖത്ത് എത്തിയതിനാൽ നുമാലിഗഡ് റിഫൈനറി വിപുലീകരണ പദ്ധതിക്കായുള്ള ഒന്നാം ഓവർ ഡൈമൻഷണൽ കാർഗോ & ഓവർ വെയ്റ്റ് കാർഗോയെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
തുറമുഖ, ഷിപ്പിംഗ്, ജലപാത മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"സ്തുത്യർഹമായ നേട്ടം."
ധനകാര്യ മന്ത്രാലയം
അക്കാദമികള്, വ്യവസായം, പൊതുസ്ഥാപനങ്ങള് എന്നിവയുടെ സഹകരണത്തിനുള്ള ശ്രമങ്ങള്ക്ക് പുറമേ, മികച്ച അവസരങ്ങളില് ഗവേഷണ-വികസനത്തിനായി ഗവണ്മെന്റ് സംഭാവന നല്കും.
മികച്ച അവസരങ്ങളുടെ അപാരമായ സാധ്യതകളെ അംഗീകരിച്ചുകൊണ്ട്, കേന്ദ്ര ധന, കോര്പ്പറേറ്റ് കാര്യ മന്ത്രി ശ്രീമതി നിര്മലാ സീതാരാമന് ഇന്ന് പാര്ലമെന്റില് അവതരിപ്പിച്ച കേന്ദ്ര ബജറ്റ്. പിന്തുണാ നയങ്ങള്, മൃദു നിയന്ത്രണങ്ങള്, ആഭ്യന്തര ശേഷി വികസിപ്പിക്കുന്നതിനുള്ള സുഗമമായ പ്രവര്ത്തനങ്ങള്, ഗവേഷണ-വികസന പ്രോത്സാഹനങ്ങള് എന്നിവയേക്കുറിച്ച് അവര് ബജറ്റ് പ്രസംഗത്തില് പരാമര്ശിച്ചു. ഇവ ഗവണ്മെന്റിന്റെ സമീപനത്തെ നയിക്കും.
മികച്ച അവസരങ്ങളില് ഗവേഷണ-വികസനത്തിന് അക്കാദമിക, വ്യവസായ, പൊതു സ്ഥാപനങ്ങള് എന്നിവയുടെ സഹകരണത്തിന് പുറമെ ഗവണ്മെന്റ് വിഹിതവും നല്കുമെന്ന് ബജറ്റ് അവതരിപ്പിച്ചു ശ്രീമതി നിര്മലാ സീതാരാമന് എടുത്തുപറഞ്ഞു. നിര്മിത ബുദ്ധി, സവിശേഷ ഭൗമ സംവിധാനങ്ങള്, ഡ്രോണുകള്, അര്ധചാലകങ്ങള്, ബഹിരാകാശ സമ്പദ് വ്യവസ്ഥ, ജീനോമിക്സ് ആന്ഡ് ഫാര്മസ്യൂട്ടിക്കല്സ്, ഹരിതോര്ജ്ജം, മാലിന്യരഹിത ഗതാഗത സംവിധാനങ്ങള് എന്നിവയ്ക്ക് രാജ്യത്തെ സുസ്ഥിര വികസനത്തിനും ആധുനികവല്ക്കരണത്തിനും വലിയ സാധ്യതയുണ്ടെന്ന് അവര് പറഞ്ഞു. ഇവ യുവാക്കള്ക്ക് തൊഴിലവസരങ്ങള് നല്കുന്നു. കൂടാതെ രാജ്യത്തെ വ്യവസായത്തെ കൂടുതല് കാര്യക്ഷമവും മത്സരപരവുമാക്കുന്നു. ധനകാര്യ മന്ത്രി വ്യക്തമാക്കി.
ഉപരാഷ്ട്രപതിയുടെ കാര്യാലയം
ഡോ. അബ്ദുൽ കലാമിൽ നിന്നും പ്രചോദനം ഉൾക്കൊള്ളാനും, ശക്തവും എല്ലാവരെയും ഉൾക്കൊള്ളുന്നതും സ്വാശ്രയവുമായ ഒരു ഇന്ത്യയ്ക്കായി പ്രയത്നിക്കാനും ഉപരാഷ്ട്രപതി യുവാക്കളോട് ആഹ്വാനം ചെയ്തു
(മുൻ രാഷ്ട്രപതി ഡോക്ടർ എ പി ജെ അബ്ദുള് കലാമിൽ നിന്നും പ്രചോദനം ഉൾക്കൊള്ളാനും,ശക്തവും എല്ലാവരെയും ഉൾക്കൊള്ളുന്നതും സ്വാശ്രയവുമായ ഒരു ഇന്ത്യയ്ക്കായി പ്രയത്നിക്കാനും ഉപരാഷ്ട്രപതി ശ്രീ എം. വെങ്കയ്യനായിഡു യുവാക്കളോട് ആഹ്വാനം ചെയ്തു.ഡോക്ടർ അബ്ദുൽ കലാമിനെ പോലെ വ്യത്യസ്തമായി ചിന്തിക്കാൻ അദ്ദേഹം യുവാക്കളോട് ആവശ്യപ്പെട്ടു.രാജ്യത്തിന്റെ വലിയൊരു വിഭാഗം ജനങ്ങളെയും ബാധിക്കുന്ന സാമൂഹിക,സാമ്പത്തിക പ്രശ്നങ്ങൾക്ക് സാങ്കേതികവിദ്യ ഉപയോഗിച്ച് പരിഹാരം കാണാനും ഉപരാഷ്ട്രപതി പറഞ്ഞു.
ഡോ. ശിവ താണുപിള്ള രചിച്ച '40 ഇയേഴ്സ് വിത്ത് അബ്ദുൽ കലാം- അൺ ടോൾഡ് സ്റ്റോറിസ്' എന്ന പുസ്തകത്തിന്റെ വെർച്വൽ പ്രകാശന ചടങ്ങിൽ സംസാരിക്കുകയായിരുന്നു അദ്ദേഹം.ഒരു യഥാർത്ഥ കർമ്മയോഗിയായിരുന്ന ഡോ. കലാം, ഓരോ ഇന്ത്യക്കാരനും പ്രചോദനമാണെന്നും ഉപ രാഷ്ട്രപതി പറഞ്ഞു.
ഡോ. കലാം, ഡി ആർ ഡി ഓ യിൽ ഉണ്ടായിരുന്ന സമയത്തും പിന്നീട് രാഷ്ട്രപതി ആയപ്പോഴും നിരവധിതവണ അദ്ദേഹവുമായി ആശയവിനിമയം നടത്താൻ തനിക്ക് അവസരം ലഭിച്ചിട്ടുള്ളതായി ഉപ രാഷ്ട്രപതി പറഞ്ഞു. ഓരോ തവണ സംസാരിക്കുമ്പോഴും അദ്ദേഹത്തിന്റെ അഗാധ പാണ്ഡിത്യവും , രാജ്യത്തെ സാധാരണ ജനങ്ങളുടെ ജീവിതത്തിൽ മാറ്റം വരുത്താനുള്ള ആത്മാർത്ഥമായ ആഗ്രഹവും തന്നെ അത്ഭുതപ്പെടുത്തിയിട്ടുള്ളതായും ഉപരാഷ്ട്രപതി അനുസ്മരിച്ചു.
"ഷില്ലോങ് ഐഐഎമ്മിൽ വെച്ച് ഡോക്ടർ കലാം നടത്തിയ അവസാന പ്രസംഗത്തിൽ, പറഞ്ഞത് നമുക്ക് അനുസ്മരിക്കാം. സൗരയൂഥത്തിൽ ജീവന് അനുയോജ്യമായ ഒരു ഗ്രഹം മാത്രമേയുള്ളൂ എന്ന് അദ്ദേഹം ആവർത്തിച്ചു പറഞ്ഞു. ഭാവിതലമുറയ്ക്ക് കൂടി ജീവിക്കാൻ അനുയോജ്യമായ വിധത്തിൽ ഭൂമിയെ സംരക്ഷിക്കേണ്ടത് നമ്മുടെ ഉത്തരവാദിത്വമാണ്." ഡോ. കലാമിന്റെ വിലയേറിയ ഉപദേശം സ്വീകരിച്ചുകൊണ്ട് സുസ്ഥിരവും പരിസ്ഥിതി സൗഹൃദവുമായ വികസന മാതൃക നാം കൈക്കൊണ്ടിട്ടുണ്ട് എന്നും ഉപരാഷ്ട്രപതി പറഞ്ഞു.
രാജ്യരക്ഷാ മന്ത്രാലയം
38,900 കോടി രൂപയുടെ പ്ലാറ്റ്ഫോമുകളുടെയും ഉപകരണങ്ങളുടെയും മൂലധന ഏറ്റെടുക്കലിന് ഡിഎസി അംഗീകാരം
രാജ്യരക്ഷാ മന്ത്രി ശ്രീ രാജ് നാഥ് സിങ്ങിന്റെ അധ്യക്ഷതയിൽ ചേർന്ന ഡിഫൻസ് അക്വിസിഷൻ കൗൺസിൽ ഇന്ത്യൻ സായുധ സേനക്കാവശ്യമായ വിവിധ പ്ലാറ്റ്ഫോമുകളുടെയും ഉപകരണങ്ങളുടെയും മൂലധന ഏറ്റെടുക്കലിന് അംഗീകാരം നൽകി. ഏകദേശം 38900 കോടി രൂപയുടെ നിർദേശങ്ങൾക്കാണ് അംഗീകാരം നൽകിയത്.
തദ്ദേശീയമായി രൂപകൽപ്പന ചെയ്തതും വികസിപ്പിച്ചതുമായതിന് പ്രാധാന്യം കൊടുത്ത ഇവയിൽ ഇന്ത്യൻ വ്യവസായരംഗത്തുനിന്ന് 31,130 കോടി രൂപയുടേത് ഉൾപ്പെടുന്നു. വിവിധ ഇടത്തരം ചെറുകിട സംരംഭങ്ങളുടെ പങ്കാളിത്തത്തോടെ ഇന്ത്യൻ പ്രതിരോധ വ്യവസായത്തിലുൾപ്പെടുന്ന ഉപകരണങ്ങൾ ഇന്ത്യയിൽ തന്നെ നിർമ്മിക്കും. ഇത്തരം ചില പദ്ധതികളിലെ തദ്ദേശീയ പങ്കാളിത്തം പദ്ധതി ചെലവിന്റെ 80 ശതമാനം വരെയാണ്. ഇവയിൽ അധികവും പ്രതിരോധ ഗവേഷണ കൗൺസിലിന്റെ  തദ്ദേശീയമായ സാങ്കേതിക വിദ്യാ കൈമാറ്റം വഴി സാധ്യമാകുന്നതാണ്.
പുതിയ മിസൈൽ സംവിധാനം വാങ്ങുന്നതും/ അധികമായി ഉള്പ്പെടുത്തുന്നതും മൂന്നു സേനകളുടെയും പ്രഹരശേഷി വർധിപ്പിക്കും. നിലവിലുള്ള ആയുധശേഖരത്തിലേക്ക് 1,000 കിലോമീറ്റർ ദൂര പരിധിയുള്ള ദീര്ഘ ദൂര ഭൂതല മിസൈൽ സംവിധാനം കൂട്ടിചേർക്കുന്നത് നാവികസേനയുടെയും വ്യോമസേനയുടെയും ആക്രമണ ശേഷി വർദ്ധിപ്പിക്കും.
അതുപോലെ തന്നെ കാഴ്ച പരിധിക്ക് അപ്പുറം ശേഷിയുള്ള അസ്ത്ര മിസൈലുകൾ നാവികസേനയുടെയും വ്യോമസേനയുടെയും ആക്രമണ ശേഷിയെ വളരെയധികം വർദ്ധിപ്പിക്കും.
വ്യോമസേനയിൽ യുദ്ധവിമാനങ്ങൾ വർധിപ്പിക്കണമെന്ന ദീർഘകാല ആവശ്യം പരിഗണിച്ചു കൊണ്ട് 21 മിഗ് -29 വിമാനങ്ങൾ വാങ്ങുന്നതിനും നിലവിലുള്ള 59 മിഗ് -29 വിമാനങ്ങൾ നവീകരിക്കുന്നതിനും 12 എസ്യു -30 എംകെഐ വിമാനങ്ങൾ വാങ്ങുന്നതിനും ഡിഎസി അംഗീകാരം നൽകി.
റഷ്യയിൽ നിന്നു മിഗ് 29 വാങ്ങുന്നതിനും നവീകരണത്തിനും 7,418 കോടി രൂപ ചെലവാകുമെന്ന് കണക്കാക്കുന്നു. എസ്യു -30 എംകെഐ 10,730 കോടി രൂപ ചെലവിൽ ഹിന്ദുസ്ഥാൻ എയറോനോട്ടിക്സ് ലിമിറ്റഡിൽ  നിന്ന് വാങ്ങും.
പ്രധാനമന്ത്രിയുടെ ഓഫീസ്
ബസ്തി ജില്ലയിൽ സംഘടിപ്പിക്കുന്ന സൻസദ് ഖേൽ മഹാകുംഭ് 2022-23ന്റെ രണ്ടാം ഘട്ടം ജനുവരി 18 ന് പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും
ഉത്തർ പ്രദേശിലെ ബസ്തി ജില്ലയിൽ സംഘടിപ്പിക്കുന്ന സൻസദ് ഖേൽ മഹാകുംഭ് 2022-23ന്റെ രണ്ടാം ഘട്ടം 2023 ജനുവരി 18 ന് ഉച്ചയ്ക്ക് 1 മണിക്ക് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും. 2021 മുതൽ ബസ്തിയിൽ നിന്നുള്ള ലോക്സഭാ എംപി ശ്രീ ഹരീഷ് ദ്വിവേദിയാണ് സൻസദ് ഖേൽ മഹാകുംഭ് സംഘടിപ്പിക്കുന്നത്.
സൻസദ് ഖേൽ മഹാകുംഭ് 2022-23 രണ്ട് ഘട്ടങ്ങളിലായാണ് നടക്കുന്നത്. ആദ്യ ഘട്ടം 2022 ഡിസംബർ 10 മുതൽ 16 വരെയും രണ്ടാം ഘട്ടം 2023 ജനുവരി 18 മുതൽ 28 വരെയും നടക്കും.
ഗുസ്തി, കബഡി, ഖോ ഖോ, ബാസ്ക്കറ്റ്ബോൾ, ഫുട്ബോൾ, ഹോക്കി, വോളിബോൾ, ഹാൻഡ്ബോൾ, ചെസ്, കാരംസ്, ബാഡ്മിന്റൺ, ടേബിൾ ടെന്നീസ് തുടങ്ങി ഇൻഡോർ, ഔട്ട്ഡോർ കായിക ഇനങ്ങളിൽ വൈവിധ്യമാർന്ന മത്സരങ്ങൾ ഖേൽ മഹാകുംഭിൽ നടക്കും. ഇതിന് പുറമെ ഉപന്യാസ രചന,ചിത്രരചന, രംഗോലി നിർമ്മാണം തുടങ്ങിയവയും ഖേൽ മഹാകുംഭിൽ സംഘടിപ്പിച്ചിട്ടുണ്ട്.
ബസ്തിയിലെയും സമീപ പ്രദേശങ്ങളിലെയും യുവജനങ്ങൾക്ക് അവരുടെ കായിക കഴിവുകൾ പ്രകടിപ്പിക്കാൻ അവസരവും വേദിയും നൽകുകയും ഭാവിയിൽ കായിക മേഖല തിരഞ്ഞെടുക്കാൻ പ്രേരിപ്പിക്കുകയും ചെയ്യുന്ന നവീന സംരംഭമാണ് ഖേൽ മഹാകുംഭ്. മേഖലയിലെ യുവജനങ്ങൾക്കിടയിൽ അച്ചടക്കം, കൂട്ടായ പ്രവർത്തനം, ആരോഗ്യകരമായ മത്സരം, ആത്മവിശ്വാസം, ദേശീയത തുടങ്ങിയവ വളർത്തിയെടുക്കാനും ഇത് സഹായിക്കുന്നു.
-NS-
(
രാജ്യരക്ഷാ മന്ത്രാലയം
സ്മാർട്ട് ആന്റി എയർഫീൽഡ് വെപ്പൺ  വിജയകരമായി പരീക്ഷിച്ചു
2021 ജനുവരി 21 ന് ഒഡീഷ തീരത്ത്, തദ്ദേശീയമായി വികസിപ്പിച്ചെടുത്ത സ്മാർട്ട് ആന്റി എയർഫീൽഡ് വെപ്പൺ , ഹിന്ദുസ്ഥാൻ എയറോനോട്ടിക്സ് ലിമിറ്റഡിന്റെ  ഹോക്ക് -I- ൽ നിന്ന് വിജയകരമായി പരീക്ഷിച്ചതോടെ ഡി.ആർ.ഡി.ഒ. മറ്റൊരു നാഴികക്കല്ലു കൂടി പിന്നിട്ടു.
എച്ച്.എ.എല്ലിന്റെ ഇന്ത്യൻ ഹോക്ക്-എം.കെ.132 ൽ നിന്ന് സ്മാർട്ട് ആന്റി എയർഫീൽഡ് വെപ്പൺ വിജയകരമായി പരീക്ഷിച്ചു. ഡി.ആർ.ഡി.ഒ.യുടെ നടത്തുന്ന SAAW- യുടെ ഒമ്പതാമത് വിജയകരമായ ദൗത്യമാണിത്. കൃത്യതയോടെ നിറവേറ്റപ്പെട്ട ദൗത്യം മുൻനിശ്ചയിച്ച എല്ലാ ലക്ഷ്യങ്ങളും നേടുകയും ചെയ്തു. ബാലസോറിലെ ഇടക്കാല വിക്ഷേപണ കേന്ദ്രത്തിൽ  സ്ഥാപിച്ച ടെലിമെട്രി, ട്രാക്കിംഗ് സംവിധാനങ്ങൾ ദൗത്യം പൂർണമായും പകർത്തി.
ഡി.ആർ.ഡി.ഒ.യുടെ ഹൈദരാബാദിലെ റിസർച്ച് സെന്റർ ഇമാറത്ത്  ആണ് SAAW തദ്ദേശീയമായി രൂപകൽപ്പന ചെയ്ത് വികസിപ്പിച്ചെടുത്തത്.125 കിലോഗ്രാം ഭാരമുള്ള സ്മാർട്ട് ആയുധമാണിത്. 100 കിലോമീറ്റർ വരെ പരിധിയുള്ള ഇതിന് റഡാറുകൾ, ബങ്കറുകൾ, റൺവേകൾ തുടങ്ങിയ ശത്രുക്കളുടെ വ്യോമ ആസ്തികളിൽ ആക്രമണം നടത്താൻ ശേഷിയുണ്ട്.
മന്ത്രിസഭ
പി എം ജി കെ വൈ/ആത്മനിർഭർ ഭാരതിനു കീഴിൽ, 24% ഇ പി എഫ് വിഹിതം  ജൂൺ, ജൂലൈ, ആഗസ്റ്റ് മാസങ്ങളിലേയ്ക്ക് കൂടി നീട്ടാനുള്ള ശിപാർശയ്ക്ക് കാബിനറ്റ് അംഗീകാരം
(ന്യൂഡൽഹി, ജൂലൈ 08, 2020
രാജ്യത്തെ തൊഴിലാളികളുടെയും തൊഴിൽദാതാക്കളുടെയും എപ്ലോയ്മെന്റ് പ്രോവിഡന്റ് നിധിയിലേക്കുള്ള 12% വീതമുള്ള EPF വിഹിതം, മൊത്തം 24 ശതമാനം, മൂന്നുമാസത്തേയ്ക്ക് കൂടി നൽകാനുള്ള ശിപാർശയ്ക്ക് പ്രധാനമന്ത്രി ശ്രീ നരേന്ദ്രമോദി അദ്ധ്യക്ഷനായ കാബിനറ്റ് യോഗത്തിന്റെ അംഗീകാരം. ജൂൺ മുതൽ ആഗസ്ത് 2020 വരെയാണ് ഈ ആനുകൂല്യം ലഭിക്കുക. കോവിഡ് മഹാമാരിയെത്തുടർന്ന് പ്രഖ്യാപിച്ച പ്രധാൻമന്ത്രി ഗരീബ് കല്യാൺ യോജന /ആത്മനിർഭർ ഭാരത് പദ്ധതിക്ക് കീഴിലാണ് ഈ സൗകര്യം ഏർപ്പെടുത്തിയിരിക്കുന്നത്.
2020, ഏപ്രിൽ 15നു, മാർച്ച് മുതൽ മെയ് വരെയുള്ള കാലയളവിൽ ഏർപ്പെടുത്തിയ ഇളവിനു പുറമെയാണിത്. 4,860 കോടി രൂപ ചിലവ് പ്രതീക്ഷിക്കുന്ന ഈ നടപടിയിലൂടെ 3.67 ലക്ഷം സ്ഥാപനങ്ങളിലെ 72 ലക്ഷത്തിലേറെ തൊഴിലാളികൾക്ക് പ്രയോജനം ലഭിക്കും.
ശിപാർശയുടെ പ്രധാന വിവരങ്ങൾ താഴെപ്പറയുന്നു:
i. ജൂൺ, ജൂലൈ, ആഗസ്ത് 2020 മാസക്കാലയളവിലെ വേതനത്തിൽ ഏർപ്പെടുത്തിയിരിക്കുന്ന ഈ സൗകര്യം, നൂറിൽ താഴെ ജീവനക്കാർ ഉള്ളതും, അതിൽ 90% പേർ 15,000 രൂപയിൽ താഴെ പ്രതിമാസവേതനം വാങ്ങുന്നതുമായ സ്ഥാപനങ്ങൾക്കാണ് ലഭിക്കുക.
ii. ഈ നടപടിയിലൂടെ രാജ്യത്തെ 3.67 ലക്ഷം സ്ഥാപനങ്ങളിലെ 72 ലക്ഷത്തിലേറെ തൊഴിലാളികൾക്ക് പ്രയോജനം ലഭിക്കും, തടസങ്ങൾ മറികടന്നും ഇത് അവരുടെ വേതന പട്ടികയിൽ തുടരാൻ സാധ്യത.
iii. നടപ്പ് സാമ്പത്തികവർഷത്തിൽ, ഇതിനായി ഭരണകൂടം 4,800 കോടി രൂപയുടെ ബജറ്റ് സഹായം ലഭ്യമാക്കും.
iv. പ്രധാൻമന്ത്രി റോസ്ഗാർ പ്രോത്സാഹൻ യോജന  യ്ക്ക് കീഴിൽ, ഇതേ കാലയളവിൽ ആനുകൂല്യം ലഭിക്കുന്ന ഗുണഭോക്താക്കളെ ഈ പദ്ധതിയിൽ നിന്നും ഒഴിവാക്കുന്നതാണ്.
v. ആത്മനിർഭർ ഭാരത് പദ്ധതിയുടെ ഭാഗമായി, രാജ്യത്തെ സംരംഭകർക്കും തൊഴിലാളികൾക്കുമുള്ള EPF സഹായം ജൂൺ, ജൂലൈ, ആഗസ്ത് 2020 മാസങ്ങളിലേയ്ക്ക് കൂടി നീട്ടുമെന്ന് മെയ് 13 നു അറിയിച്ചിരുന്നു.
പ്രധാനമന്ത്രിയുടെ ഓഫീസ്
അംഗന്വാടി വര്ക്കര്മാര് പ്രധാനമന്ത്രിയെ സന്ദര്ശിച്ചു
തങ്ങളുടെ ഓണറേറിയവും മറ്റ് ആനുകൂല്യങ്ങളും വര്ധിപ്പിച്ചതില് സന്തോഷം പ്രകടിപ്പിക്കുന്നതിനും നന്ദി അറിയിക്കുന്നതിനുമായി രാജ്യത്തിന്റെ വിവിധ ഭാഗങ്ങളില്നിന്നുള്ള 100 അംഗന്വാടി വര്ക്കര്മാരുടെ സംഘം പ്രധാനമന്ത്രിയെ സന്ദര്ശിച്ചു.
(അംഗന്വാടി വര്ക്കര്മാരുടെ ആശംസയ്ക്കു നന്ദി അറിയിച്ച പ്രധാനമന്ത്രി, രാജ്യത്തിന്റെ വിവിധ ഭാഗങ്ങളില്നിന്നുള്ളവര് ഒരുമിച്ചു കാണാനെത്തിയതില് സന്തോഷം പ്രകടിപ്പിച്ചു.
ഒരു കുട്ടിയുടെ ശാരീരികവും ധാരണാപരവുമായ വികാസത്തില് പോഷകാംശത്തിനുള്ള പങ്കിന്റെ പ്രാധാന്യം പ്രധാനമന്ത്രി ഊന്നിപ്പറഞ്ഞു. ഇക്കാര്യത്തില് അംഗന്വാടി വര്ക്കര്മാര്ക്കു വഹിക്കാനുള്ളതു പ്രധാന പങ്കാണെന്നും അദ്ദേഹം പറഞ്ഞു. ഇപ്പോള് നടന്നുവരുന്ന പോഷണ് മാഹിനെക്കുറിച്ചു പരാമര്ശിക്കവേ, ഈ പ്രചരണത്തിന്റെ ആവേശം കെടാതെ സൂക്ഷിക്കണമെന്നു പ്രധാനമന്ത്രി ആവശ്യപ്പെട്ടു. പോഷണത്തിനു നല്ല ശീലങ്ങള് വികസിപ്പിക്കുന്നതില് സ്ഥിരമായ ശ്രദ്ധ ആവശ്യമാണെന്നും ഇതിനു സഹായിക്കാന് അംഗന്വാടി വര്ക്കര്മാര്ക്കു സാധിക്കുമെന്നും അദ്ദേഹം പറഞ്ഞു. ഉപഭോക്താക്കള്ക്കു ലഭ്യമാക്കുന്ന പോഷണ സഹായം നീതിയുക്തമായി ഉപയോഗപ്പെടുത്തുന്നുണ്ടെന്ന് ഉറപ്പുവരുത്തണമെന്നു പ്രധാനമന്ത്രി ആഹ്വാനം ചെയ്തു.
അംഗന്വാടി വര്ക്കര്മാര് പറയുന്നതു കുട്ടികള് അനുസരിക്കും. ബോധവല്ക്കരണം സൃഷ്ടിക്കുന്നതില് അവര്ക്കു നിര്ണായക പങ്കുണ്ട്. മെച്ചപ്പെട്ട പോഷക സംരക്ഷണത്തിനും അംഗന്വാടി വര്ക്കര്മാരുടെ ശ്രമങ്ങള്ക്കും അംഗന്വാടികള് തമ്മിലുള്ള ആരോഗ്യകരമായ മല്സരം സഹായകമാകുമെന്ന് അദ്ദേഹം പറഞ്ഞു. കേന്ദ്ര സ്ത്രീ, ശിശുവികസന മന്ത്രി ശ്രീമതി മനേക ഗാന്ധിയും ചടങ്ങില് സംബന്ധിച്ചു.
പ്രധാനമന്ത്രിയുടെ ഓഫീസ്
അഭിനേതാക്കളായ ഘനശ്യാം നായക്കിന്റെയും അരവിന്ദ് ത്രിവേദിയുടെയും നിര്യാണത്തിൽ പ്രധാനമന്ത്രി അനുശോചിച്ചു
അഭിനേതാക്കളായ ശ്രീ ഘനശ്യാം നായക്കിന്റെയും ശ്രീ അരവിന്ദ് ത്രിവേദിയുടെയും നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഖം രേഖപ്പെടുത്തി.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
" ജനഹൃദയങ്ങൾ ഇടം നേടിയ പ്രതിഭാധനരായ രണ്ട് നടൻമാരെ കഴിഞ്ഞ ,ഏതാനും ദിവസങ്ങളിൽ നമുക്ക് നഷ്ടമായി. ബഹുമുഖ പ്രതിഭയയായ ശ്രീ ഘനശ്യം നായിക് , പ്രത്യേകിച്ചും ജനപ്രിയ പരിപാടിയായ 'താരക് മേത്ത കാ ഉൾട്ട ചഷ്മെയിലെ വ്യത്യസ്തമായ വേഷങ്ങളിലൂടെ ഓർമിക്കപ്പെടും, കൂടാതെ അങ്ങേയറ്റത്തെ ദയയും വിനയവുമുള്ളയാളായിരുന്നു അദ്ദേഹം.
അസാധാരണമായ ഒരു നടൻ മാത്രമല്ല, പൊതുസേവനത്തിൽ അഭിനിവേശമുള്ള വ്യക്തി കൂടിയായിരുന്ന ശ്രീ അരവിന്ദ് ത്രിവേദിയെയും നമുക്ക് നഷ്ടപ്പെട്ടു. രാമായണം ടിവി സീരിയലിലെ അദ്ദേഹത്തിന്റെ വേഷം തലമുറകളിലൂടെ ഇന്ത്യക്കാർ ഓർക്കും. രണ്ട് അഭിനേതാക്കളുടെയും കുടുംബങ്ങൾക്കും ആരാധകർക്കും അനുശോചനം. ഓം ശാന്തി.
പ്രധാനമന്ത്രിയുടെ ഓഫീസ്
സ്വാതന്ത്ര്യം@75-പുതിയ നഗര ഇന്ത്യ: നഗര ജീവിതം മാറുന്നു: സമ്മേളനവും മേളയും പ്രധാനമന്ത്രി നാളെ ഉദ്ഘാടനം ചെയ്യും
'സ്വാതന്ത്ര്യം@75: പുതിയ നഗര ഇന്ത്യ: നഗര ജീവിതം മാറുന്നു: സമ്മേളനവും മേളയും നാളെ  ഉത്തര്പ്രദേശിലെ ഇന്ദിരാഗാന്ധി പ്രതിഷ്ഠാനിൽ പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും.
ഉത്തര്പ്രദേശിലെ 75 ജില്ലകളിലെ 75,000 ഗുണഭോക്താക്കള്ക്ക് പ്രധാനമന്ത്രി ആവാസ് യോജന - അര്ബന്  വീടുകളുടെ താക്കോലുകള് ഡിജിറ്റലായി പ്രധാനമന്ത്രി കൈമാറുകയും പദ്ധതിയുടെ ഉത്തര്പ്രദേശിലെ ഗുണഭോക്താക്കളുമായി ഓണ്ലൈനില് സംവദിക്കുകയും ചെയ്യും. ഉത്തര്പ്രദേശിലെ സ്മാര്ട്ട് സിറ്റി മിഷന്, അമൃത് എന്നിവയുടെ കീഴില് 75 നഗര വികസന പദ്ധതികളുടെ ശിലാസ്ഥാപനം അദ്ദേഹം ഉദ്ഘാടനം ചെയ്യും. ലക്നൗ, കാണ്പൂര്, വാരാണസി, പ്രയാഗ് രാജ്, ഗോരഖ്പൂര്, ഝാന്സി, ഗാസിയാബാദ് എന്നിവയുള്പ്പെടെ ഏഴ് നഗരങ്ങള്ക്കായി ഫെയിം-II പ്രകാരം 75 ബസുകള് ഫ്ളാഗ് ഓഫ് ചെയ്യുക; കേന്ദ്ര ഗവണ്മെന്റിന്റെ ഭവന, നഗരകാര്യ മന്ത്രാലയത്തിന്റെ വിവിധ ഫ്ളാഗ്ഷിപ്പ് ദൗത്യങ്ങള്ക്ക് കീഴില് നടപ്പാക്കിയ 75 പദ്ധതികള് ഉള്ക്കൊള്ളുന്ന ഒരു കോഫി ടേബിള് ബുക്ക് പ്രകാശനം ചെയ്യുക എന്നിവയും അദ്ദേഹം നിര്വഹിക്കും. മേളയില് സജ്ജീകരിച്ചിരിക്കുന്ന മൂന്ന് പ്രദര്ശനങ്ങളിലൂടെയും അദ്ദേഹം ചുറ്റി സഞ്ചരിച്ചു കാണും. ലക്നൗവിലെ ബാബാസാഹേബ് ഭീംറാവു അംബേദ്കര് സര്വകലാശാലയില്  ശ്രീ അടല് ബിഹാരി വാജ്പേയി ചെയര് സ്ഥാപിക്കുന്നതിനെക്കുറിച്ചും പ്രധാനമന്ത്രി പ്രഖ്യാപിക്കും.
കേന്ദ്ര പ്രതിരോധ മന്ത്രി, കേന്ദ്ര ഭവന, നഗരകാര്യ മന്ത്രി, ഗവര്ണര്, ഉത്തര്പ്രദേശ് മുഖ്യമന്ത്രി എന്നിവര് ചടങ്ങില് പങ്കെടുക്കും.
സമ്മേളനത്തെയും മേളയെയും കുറിച്ച്:
2021 ഒക്ടോബര് 5 മുതല് 7 വരെ 'സ്വാതന്ത്ര്യത്തിന്റെ അമൃത് മഹോത്സവ'ത്തിന്റെ ഭാഗമായി ഭവന, നഗരകാര്യ മന്ത്രാലയം  സമ്മേളനവും മേളയും സംഘടിപ്പിക്കും. ഉത്തര്പ്രദേശില് കൊണ്ടുവന്ന പരിവര്ത്തനങ്ങളില് പ്രത്യേക ശ്രദ്ധ കേന്ദ്രീകരിച്ച് നഗര ഭൂപ്രകൃതിയെ പരിവര്ത്തനം ചെയ്യുന്നതാണ് ഇത്. എല്ലാ സംസ്ഥാനങ്ങളും കേന്ദ്രഭരണ പ്രദേശങ്ങളും സമ്മേളന- മേളയില് പങ്കെടുക്കും, ഇത് അനുഭവം പങ്കിടല്, പ്രതിബദ്ധത, തുടര് പ്രവര്ത്തനത്തിനുള്ള ദിശ എന്നിവയെ സഹായിക്കും.
സമ്മേളന- മേളയില് മൂന്ന് പ്രദര്ശനങ്ങള് സജ്ജീകരിച്ചിരിക്കുന്നു:
 പരിവര്ത്തന വിധേയമാകുന്ന നഗര ദൗത്യങ്ങളും ഭാവി പദ്ധതിസൂചനകളും പ്രദര്ശിപ്പിക്കുന്നതാണു 'പുതിയ നഗര ഇന്ത്യ' എന്ന പേരിലുള്ള പ്രദര്ശനം. കഴിഞ്ഞ ഏഴ് വര്ഷങ്ങളിലെ ഫ്ളാഗ്ഷിപ്പ് ദൗത്യ നഗരങ്ങള്ക്ക് കീഴിലുള്ള നേട്ടങ്ങള് ഉയര്ത്തിക്കാട്ടുകയും ഭാവിയിലേക്കുള്ള കൂടുതല് പദ്ധതി സൂചനകള് പ്രദര്ശിപ്പിക്കുകയും ചെയ്യും.
 ആഗോള ഭവന സാങ്കേതികവിദ്യ: ഇന്ത്യയുടെ വെല്ലുവിളി  യുടെ കീഴില്, 'ഇന്ത്യന് ഭവന സാങ്കേതികവിദ്യാ മേള'  എന്ന പേരില് 75 നൂതന നിര്മ്മാണ സാങ്കേതികവിദ്യകളുടെ പ്രദര്ശനം.ഇതില് ആഭ്യന്തരമായി വികസിപ്പിച്ച തദ്ദേശീയവും നൂതനവുമായ നിര്മ്മാണ സാങ്കേതികവിദ്യകളും വസ്തുക്കളും പ്രക്രിയകളും പ്രദര്ശിപ്പിക്കും.
 2017 ന് ശേഷമുള്ള ഉത്തര്പ്രദേശിന്റെ പ്രകടനം പ്രദര്ശിപ്പിക്കുന്നതിനുള്ള പ്രദര്ശനം, ഫ്ളാഗ്ഷിപ്പ് നഗര ദൗത്യങ്ങള്ക്കും ഭാവി പദ്ധതി സൂചകങ്ങള്ക്കും കീഴില് യുപി@75 പദ്ധതി: ഉത്തര്പ്രദേശിലെ നഗര ഭൂപ്രകൃതി മാറുന്നു.
എംഒഎച്ച്യുഎയുടെ വിവിധ ഫ്ളാഗ്ഷിപ്പ് നഗര ദൗത്യങ്ങള്ക്ക് കീഴില് ഇതുവരെയുള്ള നേട്ടങ്ങള് പ്രദര്ശിപ്പിക്കും. ശുചിത്വമുള്ള നഗര ഇന്ത്യ, ജല സുരക്ഷിത നഗരങ്ങള്, എല്ലാവര്ക്കും പാര്പ്പിടം, പുതിയ നിര്മ്മാണ സാങ്കേതികവിദ്യകള്, സ്മാര്ട്ട് സിറ്റി വികസനം, സുസ്ഥിര ചലനാത്മകത, ഉപജീവന അവസരങ്ങള് പ്രോത്സാഹിപ്പിക്കുന്ന നഗരങ്ങള് എന്നിവയാണ് പ്രദര്ശനങ്ങളുടെ വിഷയങ്ങള്.
സമ്മേളനവും മേളയും രണ്ട് ദിവസത്തേക്ക് പൊതുജനങ്ങള്ക്കായി തുറന്നിരിക്കും; 2021 ഒക്ടോബര് 6 മുതല് 7 വരെ.
(
പ്രധാനമന്ത്രിയുടെ ഓഫീസ്
രാഷ്ട്രപതിയുടെ ജന്മദിനത്തിൽ പ്രധാനമന്ത്രി ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി രാഷ്ട്രപതി ശ്രീമതി ദ്രൗപദി മുർമുവിന് ജന്മദിന ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു :
"രാഷ്ട്രപതി ജിക്ക് ജന്മദിനാശംസകൾ. ജ്ഞാനത്തിന്റെയും അന്തസ്സിന്റെയും നമ്മുടെ ജനങ്ങളുടെ ക്ഷേമത്തോടുള്ള പ്രതിബദ്ധതയുടെയും വിളക്കുമാടമായ അവർ രാജ്യത്തിന്റെ പുരോഗതിക്ക് വേണ്ടിയുള്ള അവരുടെ ശ്രമങ്ങൾ അഭിനന്ദനം അർഹിക്കുന്നു. അവരുടെ സമർപ്പണം നമ്മെ എല്ലാവരെയും പ്രചോദിപ്പിക്കുന്നു. അവർക്ക് നല്ല ആരോഗ്യവും ദീർഘായുസ്സും നേരുന്നു. "
പ്രധാനമന്ത്രിയുടെ ഓഫീസ്
മധ്യപ്രദേശിലെ ധറിൽ ബസ് ദുരന്തത്തിൽ മരിച്ചവർക്ക് പ്രധാനമന്ത്രി പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
മധ്യപ്രദേശിലെ ധറിൽ ബസ് ദുരന്തത്തിൽ മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് 2 ലക്ഷം രൂപ വീതവും, പരിക്കേറ്റവർക്ക് 50,000 രൂപ വീതവും സഹായധനം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"മധ്യപ്രദേശിലെ ധറിൽ ബസ് ദുരന്തത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപയും നൽകും: